ইউফরবিয়া
ইউফরবিয়া (লাতিন ভাষা: Euphorbia) (ইংরেজি: spurge) হচ্ছে (Euphorbiaceae) পরিবারের একটি বিশাল বিচিত্র উদ্ভিদের গণের নাম। মাঝেমাঝে সাধারণ ইংরেজিতে,"ইউফরবিয়া" শব্দটি দ্বারা পুরো পরিবারকে বোঝানো হয়, শুধু গণটিকে নয়। ইউফরবিয়ার কাণ্ডকে চিমটি কাটলে দুধের মত সাদা রস (কষ) বের হয়। এদের কাঁটাগুলো রূপান্তরিত শাখা যাকে ইংরেজিতে থর্ন বলে, অন্যদিকে ক্যাকটাসের কাঁটাগুলো রূপান্তরিত পাতা যাকে ইংরেজিতে স্পাইন বলে। ইউফরবিয়ার কাঁটাগুলো (থর্ন ) কাণ্ডের যে অংশে হয় সেখানে রোমশ থাকে না। কিন্তু ক্যাকটাসে রোমশযুক্ত অংশে কাঁটা (স্পাইন) বের হয়। ইউফরবিয়ার ফুল অপেক্ষা ক্যাকটাসের ফুলগুলো বৃহদাকারের (ও বেশি আকর্ষণীয়) হয়।